“Ek kan nog mooi onthou hoe die man gesê het hy gaan ons Parkwood toe stuur. Ons was so vier families uit al die ander wat saam daarnatoe getrek het terwyl die meeste families Manenberg toe is.”
“Ek het altyd aan ons ou huis gedink. Hoe ons gelewe het, was altyd in my agterkop. Dit was spontaan sonder kommer op ’n plek waar jy verkleurmannetjies en slange kon vang.
April sê sowat 25 jaar gelede het sy haar claim ingesit vir die grond. Ander families wat ook voorheen op die grond gewoon het, het dieselfde gedoen. Laas jaar het hulle die eis gewen.
“My pa was die pompomkoning. Wanneer ek daardie plante sien, word ek hartseer en dink aan hom. Ek wou ook so ’n stukkie van my kinderjare terugkry.”